42 Día de les Lletres Asturianes
#000003
7 de mayu de 2021, a les 12 hores, nel Teatru Campoamor
#000004
La conductora del actu va ser la periodista Sonia Avellaneda y l’entamu y el pieslle musical van tar al cargu del coru Cantos del Fontán, dirixíu por Rebeca Velasco. Amás, como ye vezu, el Día de les Lletres celébrase tamién col asoleyamientu d’un númberu nuevu de Lliteratura, el 37, dedicáu a la traducción.
#000006
Nel actu, restrinxíu y desendolcáu baxo midíes preventives, ta confirmada l’asistencia de les máximes autoridaes en representación de los ámbitos académicu, políticu y social d’Asturies, cola participación de miembros del Gobiernu asturianu, grupos parllamentarios na Xunta Xeneral, alcaldíes, sindicatos y delles personalidaes de la vida cultural del país. Esti Día de les Lletres, retresmitíu en direuto, va poder siguise pela Radio y la Televisión del Principáu d’Asturies.
#000007
Uviéu, 6 de mayu de 2021
#000008
L’Academia de la Llingua Asturiana ye la institución creada en 1980 pol Gobiernu d’Asturies pal estudiu, la promoción y la defensa del asturianu y l’eonaviegu.
#000010